Sirvėtas
Sirvėtas – ežeras rytų Lietuvoje, Švenčionių rajone, apie 10 km į šiaurės rytus nuo Švenčionių. Ilgis šiaurės-pietų kryptimi 0,95 km, plotis iki 0,34 km. Altitudė 168,7 m. Šiaurinėje dalyje yra ilga įlanka gausiai užžėlusi vandens augalija. Krantai daugiausia žemi, pelkėti (pietuose), tik rytinis aukštas. Pakrantėse vietomis auga miškai, vietomis plyti krūmynai, pievos, dirbami laukai. Pietuose į ežerą įteka Žeimenėlė, pietryčiuose išteka Sirvėta link Kančiogino ežero (Birvėtos upės baseinas). Ežeras įeina į Sirvėtos regioninį parką. Pakrantėje yra Kėriškės kaimas.